stanford-oval/wikipedia huggingface dataset:
ประเทศไทยใน พ.ศ. 2565
เหตุการณ์ > กุมภาพันธ์

18 กุมภาพันธ์ – การประชุมรัฐสภาวาระอภิปรายทั่วไปโดยไม่ลงมติ : รังสิมันต์ โรม ส.ส.แบบบัญชีรายชื่อ ตัวแทนจากพรรคก้าวไกล อภิปรายคำให้การของพลตำรวจตรีปวีณ พงศ์สิรินทร์ ในการดำเนินคดีการค้ามนุษย์ในประเทศไทย โดยมีประเด็นของเจ้าหน้าที่รัฐที่มีส่วนเกี่ยวข้องกับการค้ามนุษย์
21 กุมภาพันธ์ – การระบาดทั่วของโควิด-19 ในประเทศไทย: กระทรวงสาธารณสุขยกระดับเตือนภัยโควิด-19 เป็นระดับ 4 ทั่วประเทศ หลังยอดผู้ติดเชื้อเพิ่มสูง โดยมีรายงานว่าส่วนใหญ่เป็นสายพันธุ์โอมิครอนและเริ่มมีการแพร่ระบาดของสายพันธุ์ย่อยโอมิครอน BA.2 เพิ่มขึ้นกว่าร้อยละ 50
24–26 กุมภาพันธ์ – การเสียชีวิตของภัทรธิดา พัชรวีระพงษ์
เหตุการณ์ > มีนาคม

5–25 มีนาคม – กีฬาแห่งชาติ ครั้งที่ 47 ณ จังหวัดศรีสะเกษ
5 มีนาคม – การประท้วงในประเทศไทย พ.ศ. 2563–2565​: นายมานะ หงษ์ทอง เสียชีวิต นับเป็นเหยื่อรายแรกที่เสียชีวิตลงโดยที่ไม่ได้เข้าร่วมการชุมนุม
8 มีนาคม – เกิดปัญหามะนาวราคาสูง โดยราคามะนาวสูงถึงกระสอบละ 1,000 บาท
14 มีนาคม – ประยุทธ์ จันทร์โอชา เดินทางด้วยเที่ยวบินเชิงพาณิชย์แบบเช่าเหมาลำเที่ยวบินที่สอง เพื่อเปิดใช้งานท่าอากาศยานนานาชาติเบตงอย่างเป็นทางการ แต่สายการบินนกแอร์ประกาศยกเลิกเที่ยวบินในวันต่อมา
21 มีนาคม – ผู้จัดระดับความน่าเชื่อถือ สแตนดาร์ดแอนด์พัวร์ส (S&P) ลดระดับความน่าเชื่อถือของธนาคารพาณิชย์ไทย 4 แห่ง ได้แก่ ธนาคารไทยพาณิชย์ ธนาคารกสิกรไทย ธนาคารกรุงไทยและธนาคารทหารไทยธนชาต
เหตุการณ์ > เมษายน

19 เมษายน – มีการเปิดเผยว่าภาครัฐมีภาระหนี้ที่ไม่จัดอยู่ในหนี้สาธารณะและรอการชดใช้อยู่ถึง 1 ล้านล้านบาท และกล่าวหาว่าเป็นการซุกหนี้
20 เมษายน – ศาลสั่งคณะกรรมการการเลือกตั้งชดใช้เงินแก่สุรพล เกียรติไชยากร เป็นเงิน 70 ล้านบาท หลังถูกแจกใบส้มในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
22 เมษายน – สัดส่วนการถือหุ้น ธนาคารไทยพาณิชย์ของพระบาทสมเด็จพระวชิรเกล้าเจ้าอยู่หัวเพิ่มขึ้น 0.20% จาก เดิม 23.38% เป็น 23.58%
เหตุการณ์ > พฤษภาคม

1–2 พฤษภาคม – ฟูมิโอะ คิชิดะ นายกรัฐมนตรีญี่ปุ่น เดินทางเยือนประเทศไทยอย่างเป็นทางการในฐานะแขกของรัฐบาล เนื่องในโอกาสความสัมพันธ์ไทย–ญี่ปุ่นครบ 135 ปี โดยทั้งสองฝ่ายมีการตกลงพัฒนาความเป็นหุ้นส่วนด้านต่าง ๆ รวมทั้งการกู้ยืมเงิน
21 พฤษภาคม – การเลือกตั้งสมาชิกสภาผู้แทนราษฎรจังหวัดราชบุรี เขต 3 แทนตำแหน่งที่ว่าง พ.ศ. 2565 ผลปรากฏว่าผู้สมัครจากพรรคประชาธิปัตย์ชนะการเลือกตั้ง
22 พฤษภาคม
มีการเลือกตั้งผู้ว่าราชการกรุงเทพมหานคร พ.ศ. 2565 ผลปรากฏว่า ชัชชาติ สิทธิพันธุ์ ผู้สมัครอิสระ ชนะการเลือกตั้ง
มีการเลือกตั้งสมาชิกสภากรุงเทพมหานคร พ.ศ. 2565 ผลปรากฏว่า พรรคเพื่อไทยได้ที่นั่งในสภากรุงเทพมหานครมากที่สุด รองลงมาคือพรรคก้าวไกล
มีการเลือกตั้งนายกเมืองพัทยา พ.ศ. 2565 ผลปรากฏว่า ปรเมศวร์ งามพิเชษฐ์ จากกลุ่มเรารักพัทยา ชนะการเลือกตั้ง
24 พฤษภาคม – เกิดปัญหาปุ๋ยราคาสูงปุ๋ยบางสูตรราคากระสอบละมากกว่า 2,000 บาท
30 พฤษภาคม
การระบาดทั่วของโควิด-19 ในประเทศไทย: มีผู้เสียชีวิตเกิน 30,000 ราย
ที่ประชุมคณะรัฐมนตรีมีมติเห็นชอบให้วันที่ 12 สิงหาคมของทุกปีเป็นวันผ้าไทยแห่งชาติ ตามที่กระทรวงวัฒนธรรมเสนอ
เหตุการณ์ > มิถุนายน

1 มิถุนายน – การระบาดทั่วของโควิด-19 ในประเทศไทย:  ยกเลิกมาตรการกักตัวผู้ที่เดินทางเข้าประเทศ
9 มิถุนายน – ประกาศกระทรวงสาธารณสุข เรื่องระบุชื่อยาเสพติดให้โทษในประเภท 5 พ.ศ. 2565 มีผลบังคับใช้ ทำให้เป็นประเทศแรกในเอเชียที่กัญชาไม่ผิดกฎหมาย
14 มิถุนายน – ลอยด์ ออสติน รัฐมนตรีว่าการกระทรวงกลาโหมสหรัฐ เดินทางเยือนประเทศไทยในฐานะแขกของกระทรวงกลาโหม โดยมีแถลงการณ์ระบุว่าสหรัฐต้องการเพิ่มความแข็งแกร่งของความสามารถในปฏิบัติการร่วมระหว่างกองกำลังสหรัฐและไทยและสนับสนุนต่อความต้องการของฝ่ายไทยในการปรับปรุงกองทัพให้ทันสมัย
23 มิถุนายน – การระบาดทั่วของโควิด-19 ในประเทศไทย: มีการผ่อนคลายมาตรการเกี่ยวกับการสวมหน้ากากอนามัย โดยให้เป็นไปตามความสมัครใจแต่ยังคงแนะนำให้ผู้มีโรคประจำตัวและผู้ที่อยู่ในพื้นที่แออัดสวมหน้ากากอนามัย
30 มิถุนายน –  เครื่องบินรบมิก-29 ของกองทัพอากาศพม่าบินรุกล้ำชายแดนไทยในบริเวณบ้านวาเล่ย์ อำเภอพบพระ จังหวัดตาก ทำให้ทรัพย์สินของราษฎรได้รับความเสียหายและต้องมีการอพยพฉุกเฉิน
เหตุการณ์ > กรกฎาคม

5 กรกฎาคม – หวัง อี้ รัฐมนตรีว่าการกระทรวงการต่างประเทศจีน เดินทางเยือนประเทศไทยในฐานะแขกของกระทรวงการต่างประเทศ เข้าหารือในเรื่องการเชื่อมโยงทางรถไฟจีน–ลาวกับไทย ด้านประยุทธ์ จันทร์โอชายืนยันว่าจะดำเนินการให้แล้วเสร็จตามกำหนด
9–10 กรกฎาคม – แอนโทนี บลิงเคน รัฐมนตรีว่าการกระทรวงการต่างประเทศสหรัฐ เดินทางเยือนประเทศไทยในฐานะแขกของกระทรวงการต่างประเทศ มีการลงนามข้อตกลง 2 ฉบับซึ่งมีเนื้อหาเกี่ยวกับขยายความร่วมมือทางยุทธศาสตร์และพัฒนาห่วงโซ่อุปทาน
10 กรกฎาคม – มีการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 ผลปรากฏว่าผู้สมัครจากพรรคเสรีรวมไทยชนะการเลือกตั้ง
12 กรกฎาคม – การแข่งขันฟุตบอลนัดกระชับมิตรระหว่างทีมแมนเชสเตอร์ยูไนเต็ดกับลิเวอร์พูลที่สนามราชมังคลากีฬาสถาน
14 กรกฎาคม – เกิดเหตุกราดยิงที่หมู่บ้านป่าเกี๊ยะ หมู่ที่ 18 ตำบลท่าก๊อ อำเภอแม่สรวย จังหวัดเชียงราย ส่งผลให้มีผู้เสียชีวิต 3 ราย และผู้บาดเจ็บ 2 ราย และมีสัตว์ตาย ซึ่งเป็นสุนัข
และแมวจำนวนมาก
21 กรกฎาคม – การระบาดของฝีดาษลิง พ.ศ. 2565: พบผู้ป่วยฝีดาษลิงเป็นรายแรกของประเทศไทยที่จังหวัดภูเก็ต
19 กรกฎาคม – มีการยอมรับว่าราชการไทยมีการใช้งานสปายแวร์เพกาซัส หลังมีรายงานว่าพบในโทรศัพท์ของกลุ่มผู้ประท้วงต่อต้านรัฐบาล
19–23 กรกฎาคม – การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565: สภาผู้แทนราษฎรลงมติไว้วางใจคณะรัฐมนตรี แต่ธรรมนัส พรหมเผ่า เปิดเผยหลักฐานว่ามีการแลกเปลี่ยนยศตำแหน่งกับการให้ลงมติไว้วางใจ
26 กรกฎาคม–6 สิงหาคม – ประเทศไทยเป็นเจ้าภาพจัดการแข่งขันกีฬามหาวิทยาลัยอาเซียน 2022 ณ จังหวัดอุบลราชธานี ซึ่งเลื่อนมาจากกำหนดการเดิมเมื่อ พ.ศ. 2563 การแข่งขันครั้งนี้ทีมชาติไทยสามารถคว้าเหรียญทองได้เป็นอันดับที่ 1
เหตุการณ์ > สิงหาคม

3 สิงหาคม - เหตุกราดยิงที่จังหวัดอุบลราชธานี มีผู้เสียชีวิต 3 ราย
5 สิงหาคม – เกิดเหตุเพลิงไหม้สถานบันเทิงเมาเท่น บี ที่อำเภอสัตหีบ จังหวัดชลบุรี มีผู้เสียชีวิต 26 คน
10 สิงหาคม – คณะกรรมการนโยบายการเงิน ธนาคารแห่งประเทศไทย มีมติปรับดอกเบี้ยนโยบายขึ้น 0.25% เป็น 0.75%
11 สิงหาคม – โคฐาภยะ ราชปักษะ อดีตประธานาธิบดีศรีลังกาที่ถูกประชาชนขับไล่ เดินทางถึงประเทศไทย ซึ่งมีการเปิดเผยว่าทางการไทยพิจารณาคำขอของรัฐบาลศรีลังกาบนพื้นฐานของความสัมพันธ์ฉันมิตรระหว่างสองประเทศ
12 สิงหาคม – พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
15 สิงหาคม – รัฐสภาพิจารณาร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรไม่ทันเส้นตาย ทำให้กลับไปใช้ "สูตรหาร 100" ในการเลือกตั้งทั่วไปครั้งหน้าโดยปริยาย
17 สิงหาคม –​ ราคาไข่ไก่สูงสุดเป็นประวัติการณ์​โดยขายที่ฟองละ 3.60 บาท
24 สิงหาคม – ศาลรัฐธรรมนูญมีมติให้พลเอก ประยุทธ์ จันทร์โอชา หยุดการปฏิบัติหน้าที่ในฐานะนายกรัฐมนตรีชั่วคราว หลังรับคำร้องพิจารณากรณีรัฐธรรมนูญห้ามมิให้บุคคลดำรงตำแหน่งนายกรัฐมนตรีรวมกันเกิน 8 ปี
เหตุการณ์ > กันยายน

4–10 กันยายน – ประเทศไทยเป็นเจ้าภาพจัดการแข่งขันอาเซียนฟุตซอลคัพ 2022 ณ จังหวัดนครราชสีมา โดยสโมสรฟุตซอลห้องเย็นท่าข้ามจากประเทศไทยได้เป็นรองชนะเลิศอันดับที่หนึ่ง
13 กันยายน - เกิดเหตุนักเรียนทำปืนลั่นส่งผลให้เด็กชาย นพศิลป์ งามสุด เสียชีวิตที่โรงเรียนในจังหวัดนนทบุรี
14 กันยายน – เกิดเหตุกราดยิงที่กรมยุทธศึกษาทหารบก มีผู้เสียชีวิต 2 ราย
22–25 กันยายน – ฟุตบอลชิงถ้วยพระราชทานคิงส์คัพ ครั้งที่ 48 โดยฟุตบอลทีมชาติไทยได้เป็นรองชนะเลิศลำดับที่สอง
23 กันยายน – ค่าเงินบาทอ่อนค่าลงเมื่อเทียบกับค่าเงินดอลลาร์สหรัฐในรอบ 15 ปี 11 เดือน โดยอัตราแลกเปลี่ยนมากกว่า 37 บาทต่อดอลลาร์สหรัฐ
30 กันยายน – ศาลรัฐธรรมนูญวินิจฉัยให้เริ่มนับวาระการดำรงตำแหน่งนายกรัฐมนตรีของ พลเอก ประยุทธ์ จันทร์โอชา ตั้งแต่รัฐธรรมนูญปี 2560 มีผลใช้บังคับ
เหตุการณ์ > ตุลาคม

1 ตุลาคม –  การระบาดทั่วของโควิด-19 ในประเทศไทย: รัฐบาลยกเลิกการประกาศสถานการณ์ฉุกเฉิน รวมระยะเวลาในการประกาศสถานการณ์ฉุกเฉินทั้งสิ้น 2 ปี 6 เดือน
6 ตุลาคม – เกิดเหตุกราดยิงที่จังหวัดหนองบัวลำภู ทำให้มีผู้เสียชีวิต 38 ราย(รวมผู้ก่อเหตุ) และบาดเจ็บ 10 ราย ทำให้เกิดการตั้งคำถามถึงระบบภายในองค์กรตำรวจ ปัญหายาเสพติด ระบบการเตือนภัย ตลอดจนความปลอดภัยของประชาชน
10 ตุลาคม – เกิดอุทกภัยในจังหวัดอุบลราชธานี ซึ่งเป็นครั้งที่ร้ายแรงที่สุดในรอบ 44 ปี
13 ตุลาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงพิธีเปิดพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ (บริเวณอดีตสนามม้านางเลิ้ง) เขตดุสิต
20 ตุลาคม – กสทช. มีมติรับทราบการควบรวมกิจการระหว่างทรูกับดีแทค ซึ่งจะทำให้บริษัทโทรคมนาคมรายใหญ่ของประเทศลดลงจาก 3 รายเหลือ 2 ราย
เหตุการณ์ > พฤศจิกายน

18–19 พฤศจิกายน
ประเทศไทยเป็นเจ้าภาพจัดการประชุมสุดยอดผู้นำเขตเศรษฐกิจเอเปค 2022 ที่กรุงเทพมหานคร
18 พฤศจิกายน – การประท้วงในประเทศไทย พ.ศ. 2563–2565​: ตำรวจควบคุมฝูงชนใช้กำลังสลายการชุมนุมผู้ประท้วงที่เดินขบวนเรียกร้องต่อกลุ่มผู้นำประเทศเอเปค เบื้องต้นมีผู้ประท้วงได้รับบาดเจ็บ 5 ราย โดยมีผู้ชุมนุมคนหนึ่งถูกยิงด้วยกระสุนยางและตาบอดเนื่องจากดวงตาสลายจากแรงกระสุน ตำรวจอ้างว่าได้รับบาดเจ็บ 5 ราย และผู้ถูกจับกุม 25 ราย
เหตุการณ์ > ธันวาคม

15 ธันวาคม – ส.ส. 31 คนจากพรรคต่าง ๆ ลาออกจากตำแหน่ง ส.ส. และพรรคเดิมเพื่อไปสังกัดพรรคภูมิใจไทย
18 ธันวาคม – เรือหลวงสุโขทัยล่มในอ่าวไทยเนื่องจากพายุ กำลังพลเสียชีวิต 24 นาย สูญหาย 5 นาย
ผู้เสียชีวิต > มกราคม

8 มกราคม – บุญทัน คล้ายละมั่ง (ศรเพชร ศรสุพรรณ) นักร้องเพลงลูกทุ่ง (เกิด พ.ศ. 2491)
12 มกราคม – พาน สกุลนี (ไวพจน์ เพชรสุพรรณ) ศิลปินแห่งชาติ (เกิด พ.ศ. 2485)
16 มกราคม – มิเชล ชัยโรจน์ พูพาร์ต (ไมเคิล พูพาร์ต) นักแสดง (เกิด พ.ศ. 2512)
17 มกราคม - สมพล พงศ์ไทย ราชบัณฑิต (เกิด พ.ศ. 2492)
21 มกราคม
ศุภรัตน์ ควัฒน์กุล ปลัดกระทรวงการคลังคนที่ 12 (เกิด พ.ศ. 2495)
วราลัคน์ สุภวัตรจริยากุล จักษุแพทย์ (เกิด พ.ศ. 2531)
23 มกราคม – พระมหาคณานัมธรรมปัญญาธิวัตร (ถนอม เถี่ยนถึก) เจ้าคณะใหญ่อนัมนิกายรูปที่ 12 (เกิด พ.ศ. 2479)
28 มกราคม – แสวง พิบูลย์สราวุธ รัฐมนตรีช่วยว่าการกระทรวงอุตสาหกรรมคนที่ 13 (เกิด พ.ศ. 2473)
31 มกราคม – ชูชีพ เอี่ยมเอิบ (วิชาญน้อย พรทวี) นักมวยไทย (เกิด พ.ศ. 2491)
ผู้เสียชีวิต > กุมภาพันธ์

1 กุมภาพันธ์ – แถมสุข นุ่มนนท์ นักประวัติศาสตร์ (เกิด พ.ศ. 2478)
19 กุมภาพันธ์ – ธรรมรัตน์ นาคสุริยะ นักพากย์ (เกิด พ.ศ. 2477)
20 กุมภาพันธ์ – เศรษฐา ศิระฉายา ศิลปินแห่งชาติ (เกิด พ.ศ. 2487)
24 กุมภาพันธ์
ชานนท์ ภาคศิริ (สุรินทร์ ภาคศิริ) นักประพันธ์เพลง (เกิด พ.ศ. 2485)
ภัทรธิดา พัชรวีระพงษ์ (นิดา พัชรวีระพงษ์) นักแสดง (เกิด พ.ศ. 2527) (ดูเพิ่ม)
28 กุมภาพันธ์ – พิชัย รัตตกุล ประธานรัฐสภาคนที่ 25 (เกิด พ.ศ. 2469)
ผู้เสียชีวิต > มีนาคม

7 มีนาคม – ติณพงษ์ หาญตนศิริสกุล (เบิกฤกษ์ ชาติวันชัย) นักมวยไทย (เกิด พ.ศ. 2487)
10 มีนาคม – กรีพงศ์ เทียมเศวต (สรพงศ์ ชาตรี) ศิลปินแห่งชาติ (เกิด พ.ศ. 2492)
15 มีนาคม – สมเด็จพระวันรัต (จุนท์ พฺรหฺมคุตฺโต) เจ้าคณะใหญ่คณะธรรมยุตรูปที่ 8 (เกิด พ.ศ. 2479)
21 มีนาคม – วัฒน์ วรรลยางกูร นักเขียน (เกิด พ.ศ. 2498)
23 มีนาคม – ปภังกร ฤกษ์เฉลิมพจน์ นักแสดง (เกิด พ.ศ. 2539)
ผู้เสียชีวิต > เมษายน

4 เมษายน – สุมาลี จาติกวณิช นักการสังคม (เกิด พ.ศ. 2474)
6 เมษายน – เสฐียรพงษ์ วรรณปก ราชบัณฑิต (เกิด พ.ศ. 2482)
9 เมษายน – เสน่ห์ จามริก ราษฎรอาวุโส (เกิด พ.ศ. 2470)
18 เมษายน – วิทยา ศุภพรโอภาส นักสื่อสารมวลชน (เกิด พ.ศ. 2492)
21 เมษายน – สมชาย ไชยเวช อดีตรองอธิบดีกรมตำรวจ (เกิด พ.ศ. 2477)
22 เมษายน – ชาญชัย ลี้ถาวร อดีตรัฐมนตรีว่าการกระทรวงพาณิชย์คนที่ 26 (เกิด พ.ศ. 2470)
ผู้เสียชีวิต > พฤษภาคม

3 พฤษภาคม – หม่อมราชวงศ์รุจีสมร สุขสวัสดิ์ ครู (เกิด พ.ศ. 2463)
4 พฤษภาคม – เจริญ คันธวงศ์ รัฐมนตรีว่าการกระทรวงวิทยาศาสตร์ เทคโนโลยีและการพลังงานคนที่ 10 (เกิด พ.ศ. 2476)
14 พฤษภาคม – รวี สิริอิสสระนันท์ (วาด รวี) นักเขียน (เกิด พ.ศ. 2514)
28 พฤษภาคม – ทักษิณา สวนานนท์ อดีตสมาชิกวุฒิสภา (เกิด พ.ศ. 2480)
ผู้เสียชีวิต > มิถุนายน

5 มิถุนายน
รุ่งเรือง อิศรางกูร ณ อยุธยา รัฐมนตรีช่วยว่าการกระทรวงเกษตรและสหกรณ์คนที่ 86 (เกิด พ.ศ. 2481)
ธนยศ ชินพันธุ์ (สุริยา ชินพันธุ์) นักแสดง (เกิด พ.ศ. 2495)
6 มิถุนายน – ชาญชัย ไพรัชกุล อดีตสมาชิกสภาผู้แทนราษฎร (เกิด พ.ศ. 2472)
11 มิถุนายน – มาลินีมงคล อมาตยกุล (หม่อมเจ้ามาลินีมงคล ยุคล) อดีตหม่อมเจ้า (ประสูติ พ.ศ. 2483)
28 มิถุนายน – ไกวัล วัฒนไกร นักพากย์ (เกิด พ.ศ. 2494)
ผู้เสียชีวิต > กรกฎาคม

2 กรกฎาคม – ระนองรักษ์ สุวรรณฉวี รัฐมนตรีว่าการกระทรวงเทคโนโลยีสารสนเทศและการสื่อสารคนที่ 6 (เกิด พ.ศ. 2499)
6 กรกฎาคม – สมบัติ พลายน้อย (ส.พลายน้อย) ศิลปินแห่งชาติ (เกิด พ.ศ. 2472)
10 กรกฎาคม – วลัชณัฏฐ์ ก้องภพตารีย์ (โป๊งเหน่ง เชิญยิ้ม) นักแสดงตลก (เกิด พ.ศ. 2508)
23 กรกฎาคม – หม่อมเจ้าภีศเดช รัชนี พระอนุวงศ์ (ประสูติ พ.ศ. 2465)
ผู้เสียชีวิต > สิงหาคม

1 สิงหาคม - วีรยุทธ รสโอชา นักแสดง (เกิด พ.ศ. 2506)
5 สิงหาคม - เบ็ญจรงค์ ธนโกเศศ ศิลปินแห่งชาติ (เกิด พ.ศ. 2461)
8 สิงหาคม – วิโรจน์ ทองชิว ผู้กำกับภาพยนตร์ (เกิด พ.ศ. 2506)
16 สิงหาคม – เจ้าลัดดา ณ น่าน เจ้านายราชวงศ์ติ๋นมหาวงศ์ (ประสูติ พ.ศ. 2472)
18 สิงหาคม
ยงยุทธ สัจจวาณิชย์ รัฐมนตรีว่าการกระทรวงสาธารณสุขคนที่ 22 (เกิด พ.ศ. 2471)
สมบัติ เมทะนี ศิลปินแห่งชาติ (เกิด พ.ศ. 2480)
24 สิงหาคม – สมัคร ผลประเสริฐ (ยอด นครนายก) นักแสดงตลก (เกิด พ.ศ. 2492)
ผู้เสียชีวิต > กันยายน

1 กันยายน – หม่อมเจ้ามงคลเฉลิม ยุคล พระอนุวงศ์ (ประสูติ พ.ศ. 2479)
8 กันยายน – ภิญญา ช่วยปลอด รัฐมนตรีช่วยว่าการกระทรวงพาณิชย์คนที่ 33 (เกิด พ.ศ. 2483)
15 กันยายน
หม่อมหลวงพันธุ์เทวนพ เทวกุล ผู้กำกับภาพยนตร์ (เกิด พ.ศ. 2496)
วิทยา บุรณศิริ รัฐมนตรีว่าการกระทรวงสาธารณสุขคนที่ 48 (เกิด พ.ศ. 2503)
23 กันยายน – มารุต บุนนาค ประธานรัฐสภาคนที่ 22 (เกิด พ.ศ. 2467)
24 กันยายน – ปัญญา จินตะเวช อดีตสมาชิกสภาผู้แทนราษฎร (เกิด พ.ศ. 2490)
25 กันยายน – หม่อมหลวงสุรีกร สุริยง (หม่อมหลวงสุรีย์วัล สุริยง) นักแสดง (เกิด พ.ศ. 2505)
29 กันยายน – โชคชัย บูลกุล นักธุรกิจ (เกิด พ.ศ. 2480)
ผู้เสียชีวิต > ตุลาคม

3 ตุลาคม – โกเมน ภัทรภิรมย์ อดีตสมาชิกวุฒิสภา (เกิด พ.ศ. 2475)
11 ตุลาคม – บรรพต วีระรัฐ (เด่น ดอกประดู่) นักแสดงตลก (เกิด พ.ศ. 2485)
28 ตุลาคม – นิรัตติศัย กัลย์จาฤก นักแสดง (เกิด พ.ศ. 2504)
ผู้เสียชีวิต > พฤศจิกายน

1 พฤศจิกายน – จุมพล มั่นหมาย อดีตรองเลขาธิการพระราชวัง (เกิด พ.ศ. 2493)
2 พฤศจิกายน – ปิยะ ตระกูลราษฎร์ นักแสดง (เกิด พ.ศ. 2497)
10 พฤศจิกายน –พระครูอาภัสร์ธรรมคุณ (บุญรอด อาภสฺสโร) เจ้าคณะตำบลโคกกลาง (เกิด พ.ศ. 2492)
25 พฤศจิกายน – สกล ชื่นตระกูล แม่ทัพภาคที่ 4 คนที่ 21 (เกิด พ.ศ. 2497)
22 พฤศจิกายน – หม่อมหลวงอนงค์ นิลอุบล นักเคมีอินทรีย์ (เกิด พ.ศ. 2461)
27 พฤศจิกายน – ลินดา ค้าธัญเจริญ นักแสดง (เกิด พ.ศ. 2499)
ผู้เสียชีวิต > ธันวาคม

18 ธันวาคม – สุชาดา ถิระวัฒน์ ครู (เกิด พ.ศ. 2467)
22 ธันวาคม – ชาญ เชยโสภณ (ทม วิศวชาติ) นักแสดง (เกิด พ.ศ. 2478)
เชิงอรรถ

↑  วันที่ 9 มิถุนายน 2562 มีพระบรมราชโองการแต่งตั้งให้เป็นนายกรัฐมนตรี ในฐานะผู้ได้รับเสนอชื่อเป็นนายกรัฐมนตรีจากพรรคพลังประชารัฐ
ดูเพิ่ม

บุคคลที่เสียชีวิตในปี พ.ศ. 2565
จดหมายลูกโซ่

จดหมายลูกโซ่ฉบับหนึ่งที่พบในประเทศออสเตรเลียเมื่อ พ.ศ. 2549 ซึ่งมีเหรียญ 5 เซนต์ออสเตรเลียแนบมาด้วยเพื่อดึงดูดความสนใจ
จดหมายลูกโซ่ เดิมนั้นอยู่ในรูปจดหมายที่เขียนด้วยกระดาษ ซึ่งภายในมีข้อความระบุให้ส่งจดหมายไปยังผู้รับรายต่อไป หรือในบางกรณีก็ให้ทำสำเนาเพื่อส่งต่อไปยังผู้รับตามจำนวนที่ระบุไว้ชัดเจน ซึ่งหากคนจำนวนมากหลงเชื่อปฏิบัติไปตามนั้นจะเป็นเหตุให้จดหมายถูกแพร่กระจายออกไปไม่รู้จบ ข้อความอาจขึ้นต้นด้วยคำเชิญชวนให้ส่งต่อหรือการอ้างเหตุผลที่ควรส่งต่อ และอาจลงท้ายด้วยคำอวยพรต่อผู้ที่ปฏิบัติตามที่จดหมายระบุไว้ และ/หรือ คำสาปแช่งหรือข่มขู่ผู้ที่เพิกเฉยไม่ส่งต่อ เพื่อเร้าให้ผู้อ่านกระทำตาม
จดหมายลูกโซ่บางอย่างมีลักษณะหลอกลวงต้มตุ๋นให้ส่งเงิน เช่น คุณเป็นผู้โชคดี หรือมีผู้ส่งเงินมาให้คุณ แต่คุณต้องชำระค่าธรรมเนียม เป็นต้น ซึ่งผิดกฎหมายในหลายประเทศรวมถึงสหรัฐอเมริกา
ปัจจุบันจดหมายลูกโซ่ได้ถูกพัฒนาไปสู่การส่งข้อความผ่านทาง อีเมล, ระบบส่งข้อความทันที (แชต) หรือทาง เว็บบอร์ด เป็นต้น ลักษณะข้อความที่มักถูกเขียนเป็นจดหมายลูกโซ่ เช่น การแจ้งเตือนปัญหาไวรัสคอมพิวเตอร์, แจ้งเตือนว่าผู้ให้บริการฟรีบนอินเทอร์เน็ตจะเริ่มเก็บค่าบริการ, คำแนะนำเพื่อสุขภาพ, คำเตือนเกี่ยวกับอาหาร เครื่องดื่ม หรือสินค้าอุปโภคบริโภคที่ไม่ปลอดภัย, เรื่องสยองขวัญ, การอ้างว่าการส่งต่อนั้นจะก่อให้เกิดการบริจาคทางการกุศล เป็นต้น ซึ่งส่วนใหญ่เป็นข้อมูลที่เขียนขึ้นโดยมิได้อิงอยู่บนข้อเท็จจริงแต่อย่างใด หรืออาจมีลักษณะเป็นทฤษฎีสมคบคิดที่มีความจริงอยู่เพียงบางส่วนเท่านั้น ข้อความลูกโซ่ในอีเมลหรือในแชตอาจถูกส่งโดยญาติหรือเพื่อน หรือบุคคลที่คุ้นเคย (ที่เชื่อข้อความดังกล่าว แล้วส่งต่อไปยังบุคคลอื่น ๆ รวมทั้งตัวผู้รับ) ซึ่งอาจทำให้ผู้รับเชื่อหรือเกิดความรู้สึกคล้อยตามได้ง่ายกว่าข้อความจากผู้ที่ผู้รับไม่คุ้นเคยหรือไม่ปรากฏผู้ส่ง
ดูเพิ่ม

สแปม อีเมลหรือข้อความบนอินเทอร์เน็ตที่ไม่พึงประสงค์
สถานีปุณณวิถี

ภายนอกของสถานีปุณณวิถี
สถานีปุณณวิถี (อังกฤษ: Punnawithi station; รหัส: E11) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทในพื้นที่เขตพระโขนง กรุงเทพมหานคร เป็นสถานีที่สองของโครงการส่วนต่อขยายสายสุขุมวิทของกรุงเทพมหานครจากสถานีอ่อนนุชถึงสถานีแบริ่ง จำนวน 5 สถานี
ที่ตั้ง

ถนนสุขุมวิท บริเวณปากซอยสุขุมวิท 101 (ปุณณวิถี) ซอยสุขุมวิท 62/3 และซอยสุขุมวิท 64 (พงษ์เวชอนุสรณ์) ในพื้นที่แขวงบางจากและแขวงพระโขนงใต้ เขตพระโขนง กรุงเทพมหานคร
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (อุดมสุข) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (บางจาก) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นจำหน่ายบัตรโดยสาร  | ชั้นจำหน่ายบัตรโดยสาร | ทางออก 1-6, ศูนย์บริการผู้โดยสาร ห้องจำหน่ายบัตรโดยสาร, เครื่องจำหน่ายบัตรโดยสาร, ร้านค้า ทางเดินเชื่อม ทรู ดิจิทัล พาร์ค |
| G ระดับถนน  | - | ป้ายรถประจำทาง, วัดธรรมมงคล, วัดวชิรธรรมสาธิตวรวิหาร,  โรงเรียนสหพาณิชย์, ซอยสุขุมวิท 101, 62/3 |
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นจำหน่ายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
สิ่งอำนวยความสะดวก

ลิฟต์ สำหรับผู้พิการและผู้สูงอายุ จากทางเท้าทั้ง 2 ฝั่งไปยังชั้นจำหน่ายบัตรโดยสาร และจากชั้นจำหน่ายบัตรโดยสารไปยังชั้นชานชาลาทั้ง 2 ฝั่ง
ทางเข้า-ออก

1 ร้านอาหารฮั่ว เซ่ง ฮง, ซอยสุขุมวิท 101 (ปุณณวิถี), เคซีจี กิมจั๊ว พาณิชย์, แมริออท เอ็กซ์คลูซีฟ อพาร์ตเมนท์ แบงค็อก สุขุมวิท 101 (บันไดเลื่อน)
2 ซอยสุขุมวิท 62/3 (ลิฟต์) , โรงแรมคอนวีเนียน พาร์ค กรุงเทพ, เดอะรูม สุขุมวิท 62
3 ร้านไปรษณีย์ไทย สุขุมวิท 101
4 ซอยสุขุมวิท 64 (พงษ์เวชอนุสรณ์), โรงแรมสเปซี บีเคเค, โรงแรมอี 11 (บันไดเลื่อน)
5  เคซีจี กิมจั๊ว พาณิชย์ (ลิฟต์)
6 โรงเรียนนานาชาติแองโกลสิงคโปร์, ซอยสุขุมวิท 64 (พงษ์เวชอนุสรณ์), ทรู ดิจิทัล พาร์ค, คลาวด์ 11, ถนนวชิรธรรมสาธิต (ซอยสุขุมวิท 101/1) (ทางเดินเชื่อมสะพานลอย)
จุดรวมพลอยู่ที่ทางออก 2 หน้าเดอะรูม สุขุมวิท 62 และ ทางออก 4 บริเวณหน้าปากซอยสุขุมวิท 64 (พงษ์เวชอนุสรณ์)
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.49 | 00.22 |

| E15 | สำโรง | – | 00.34 |
ชานชาลาที่ 2
| N24 | คูคต | 05.23 | 23.40 |

| N9 | ห้าแยกลาดพร้าว | – | 23.55 |
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

ถนนสุขุมวิท รถขสมก. สาย 23 180 511 รถเอกชน สาย 2 2E 25 38 46 48 98 139 507 513
สถานที่สำคัญใกล้เคียง

วัดธรรมมงคลเถาบุญญนนทวิหาร
วัดวชิรธรรมสาธิตวรวิหาร
สถาบันออกแบบนานาชาติชนาพัฒน์
วิทยาลัยเทคโนโลยีสหพาณิชย์บริหารธุรกิจ
โรงเรียนนานาชาติแองโกลสิงคโปร์
ทรู ดิจิทัล พาร์ค
คลาวด์ 11
เดอะ คอมมอนส์ คลาวด์ 11
โรงแรมโยเทล แบงค็อก
โรงแรมสร้างสรรค์ แบงค็อก, ทริบิวต์ พอร์ตโฟลิโอ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีปุณณวิถี
ความร้อนแฝงของการกลายเป็นไอ

ความร้อนแฝงของการกลายเป็นไอ เป็นสมบัติเฉพาะตัวของสารที่บอกปริมาณพลังงานที่ต้องใช้หรือคายออกมาในการเปลี่ยนสถานะระหว่างของเหลวกับแก๊ส เมื่อมีอุณหภูมิเท่ากับจุดเดือดของสารนั้น
ความร้อนแฝงของการกลายเป็นไอมีหน่วยดังนี้
จูลต่อโมล ในระบบเอสไอ หรือ กิโลจูลต่อโมล
แคลอรีต่อกรัม
บีทียูต่อปอนด์
ความร้อนแฝงของการกลายเป็นไอของน้ำมีค่า 2257 กิโลจูลต่อกิโลกรัม คิดเป็น 40.66 กิโลจูลต่อโมล ซึ่งมีค่ามากถึง 5 เท่าของการทำให้น้ำปริมาณเท่ากันมีอุณหภูมิเพิ่มขึ้นจาก 0 องศาเซลเซียสเป็น 100 องศาเซลเซียสเลยทีเดียว
หมายเหตุ : การควบแน่นของสารจะต้องคายพลังงานเท่ากับพลังงานที่ต้องใช้ในการระเหยของสารนั้นๆ
ดูเพิ่ม

ความร้อนแฝงของการหลอมเหลว
ความจุความร้อนจำเพาะ
ความผิดปกติทางบุคลิกภาพแบบหลงตัวเอง

บทความนี้เกี่ยวกับภาวะทางจิตเวช สำหรับข้อมูลลักษณะนิสัยของความหลงตนเอง ดูที่ ความหลงตนเอง
| โรคหลงตัวเอง |
| --- | --- |
ชื่ออื่น: Narcissistic personality disorder, megalomania

นาร์ซิสซัสผู้กำลังมองเงาสะท้อนตนเอง วาดโดยการาวัจโจ
สาขาวิชา: จิตเวชศาสตร์
อาการ: รู้สึกว่าตัวเองสำคัญมากกว่าความเป็นจริง ความต้องการถูกชมเชยมากเกินปกติ ไม่เข้าใจความรู้สึกผู้อื่น
การตั้งต้น: วัยรุ่น
ระยะดำเนินโรค: ระยะยาว
สาเหตุ: ไม่ทราบ
โรคอื่นที่คล้ายกัน: โรคอารมณ์สองขั้ว, การติดยาเสพติด, โรคซึมเศร้า, โรควิตกกังวล
การรักษา: ยาก
ความชุก: 1%
ความผิดปกติทางบุคลิกภาพแบบหลงตัวเอง  (อังกฤษ: Narcissistic personality disorder, NPD) หรือที่มักรู้จักกันในชื่อ โรคหลงตัวเอง เป็นความผิดปกติทางบุคลิกภาพที่ส่งผลให้พฤติกรรมผิดปกติในระยะยาว อาการหลักได้แก่การรู้สึกว่าตัวเองสำคัญมากกว่าความเป็นจริง มีความต้องการถูกชมเชยมากเกินปกติ และการไม่เข้าใจความรู้สึกผู้อื่น ผู้เป็นโรคนี้เสียเวลากับการคิดเกี่ยวกับความสำเร็จ ความมีอำนาจ หรือเกี่ยวกับรูปลักษณ์ของตน พวกเขามักเอาเปรียบคนรอบข้าง พฤติกรรมมักเกิดขึ้นในช่วงวัยรุ่นและเกิดขึ้นได้ในหลายเหตุการณ์
ยังไม่มีใครรู้สาเหตุของโรคหลงตัวเอง คู่มือการวินิจฉัยและสถิติสำหรับความผิดปกติทางจิตจัดให้โรคนี้อยู่ในกลุ่ม B (cluster B) โรคถูกวินิฉัยด้วยการสัมภาษณ์โดยผู้เชี่ยวชาญทางการแพทย์ โรคนี้ต่างจากอาการฟุ้งพล่าน และอาการติดยา
การรักษายังไม่ถูกศึกษามากนัก การบำบัดมักเป็นไปได้ยากเนื่องจากคนส่วนใหญ่ไม่ยอมรับว่าตัวเองมีปัญหา เชื่อกันว่าคนประมาณหนึ่งเปอร์เซ็นต์เป็นโรคนี้ในช่วงใดช่วงหนึ่งของชีวิต โรคนี้มักเกิดขึ้นในผู้ชายมากกว่าผู้หญิงและในคนหนุ่มสาวมากกว่าคนมีอายุ บุคลิกภาพนี้ถูกกล่าวถึงเป็นครั้งแรกใน พ.ศ. 2468 โดยโรเบิร์ต วีลเดอร์ (Robert Wealder) โดยชื่อที่ใช้ในปัจจุบันถูกใช้ครั้งแรกใน พ.ศ. 2511
อาการ

คนที่เป็นโรคหลงตัวเองจะชอบโอ้อวด ต้องการให้คนอื่นชม ชอบเหยียดหยามผู้อื่น และขาดความร่วมรู้สึกต่อผู้อื่น ทำให้ผู้เป็นโรคหลงตัวเองดูเหมือนมีพฤติกรรมที่ดื้อรั้น รู้สึกว่าตนเองเหนือกว่าคนอื่น และมักคอยหาทางควบคุมผู้อื่นหรือใช้อำนาจแบบผิด ๆ โรคหลงตัวเองต่างกับความมั่นใจในตนเอง โดยคนเป็นโรคนี้มักให้ความสำคัญกับตนเองมากกว่าผู้อื่น และมักไม่เอาใจใส่ความรู้สึกหรือความต้องการของคนรอบข้าง รวมถึงคาดหวังว่าตนเองจะได้รับการปฏิบัติที่เหนือกว่า โดยไม่คำนึงถึงสถานะความสำเร็จที่แท้จริงของตน นอกจากนี้ผู้เป็นโรคนี้มักมีอาการอัตตาอ่อนแอ (fragile ego) ทำให้ไม่สามารถทนต่อคำวิจารณ์ของคนอื่น และมักดูถูกคนอื่นเพื่อให้รู้สึกว่าตนเหนือกว่า
คู่มือการวินิจฉัยและสถิติสำหรับความผิดปกติทางจิต พิมพ์ที่ 5 (DSM-5) ระบุว่าบุคคลที่เป็นโรคหลงตัวเองมักมีอาการบางข้อหรือทุกข้อต่อไปนี้:
โอ้อวดเพื่อให้ผู้อื่นปฏิบัติราวกับตนอย่างอยู่เหนือกว่า
คงอยู่กับจินตนาการเกี่ยวกับอำนาจ ความสำเร็จ ความฉลาด ความมีเสน่ห์ และอื่น ๆ
มองว่าตัวเองพิเศษ เหนือกว่าผู้อื่น และเกี่ยวข้องกับคนหรือสถาบันดัง
ต้องการให้คนอื่นชื่นชมตลอดเวลา
รู้สึกว่าตนเองควรได้รับการปฏิบัติแบบพิเศษและผู้อื่นควรเชื่อฟังตน
เอาเปรียบผู้อื่นเพื่อผลดีต่อตนเอง
ไม่ยอมเข้าใจความรู้สึก ความต้องการ และความจำเป็นของผู้อื่น
อิจฉาผู้อื่นและเชื่อว่าผู้อื่นก็อิจฉาตนเช่นกัน
ขี้โม้และมีพฤติกรรมดื้อรั้น
โรคหลงตัวเองมักเกิดขึ้นในช่วงวัยรุ่นหรือช่วงเข้าสู่ผู้ใหญ่ เด็กและวัยรุ่นอาจมีพฤติกรรมบางอย่างที่คล้ายกับโรคหลงตัวเองทว่ามักเป็นการชั่วคราว และไม่เข้าขายของการวินิจฉัยโรค อาการที่แท้จริงของโรคมักเกิดขึ้นในหลายเหตุการณ์ และไม่เปลี่ยนแปลงแม้เวลาผ่านไป DSM-5 ระบุว่าผู้ป่วยต้องแสดงอาการที่แตกต่างจากบรรทัดฐานทางวัฒนธรรมอย่างเห็นได้ชัดถึงจะเรียกได้ว่าเป็นอาการของโรคหลงตัวเอง
สาเหตุ

ไม่มีใครรู้ถึงสาเหตุของโรคหลงตัวเอง ผู้เชี่ยวชาญมักใช้แบบจำลองชีวจิตสังคม (biopsychosocial model) ของสาเหตุ ซึ่งแปลว่าปัจจัยทางสภาพแวดล้อม สังคม พันธุกรรม และชีวประสาท ล้วนมีผลต่อบุคลิกภาพหลงตัวเอง
สาเหตุ > พันธุกรรม

หลักฐานชี้ว่าโรคหลงตัวเองสามารถสืบทอดได้ และโอกาสการเกิดโรคสูงขึ้นมากหากมีญาติที่มีประวัติว่าเคยเป็นโรคหลงตัวเอง งานวิจัยเกี่ยวกับการเกิดความผิดปกติทางบุคลิกภาพในฝาแฝดพบว่าโรคหลงตัวเองมีอัตราพันธุกรรมสูง
อย่างไรก็ตาม ยีนและปฏิสัมพันธ์ระหว่างยีนที่มีส่วนก่อให้เกิดโรคยังไม่ถูกพบ